अक्टूबर के लास्ट तक जियो फाइनेंशियल सर्विसेज का आ सकता है IPO
Reliance Industries can bring IPO of Jio Financial Services by the end of October, अक्टूबर के लास्ट तक जियो फाइनेंशियल सर्विसेज का IPO ला सकती रिलायंस इंडस्ट्रीज है
मुकेश अंबानी की रिलायंस इंडस्ट्रीज लिमिटेड जल्द ही अपनी डिजिटल फाइनेंस यूनिट को शेयर मार्केट में लिस्ट करा सकती है। मीडिया रिपोर्ट के अनुसार, रिलायंस इंडस्ट्रीज अक्टूबर के लास्ट तक जियो फाइनेंशियल सर्विसेज लिमिटेड (Jio Finacial Services Limited) का IPO लाने की तैयारी में है।
जियो फाइनेंशियल सर्विसेज की लिस्टिंग के लिए जरूरी मंजूरी लेने को लेकर बिजनेस ग्रुप इंडियन रेग्युलेटर्स से बातचीत कर रहा है। हालांकि, रिलायंस इंडस्ट्रीज ने अभी तक ऑफिशियल तौर पर इसके बारे में कोई भी जानकारी नहीं दी है।
अलग यूनिट बनाने के लिए 2 मई को होगी वोटिंग
मार्च की एक एक्सचेंज फाइलिंग के अनुसार, इंडस्ट्रीज के शेयर होल्डर्स और क्रेडिटर्स की 2 मई को मीटिंग होगी। इस मीटिंग में जियो फाइनेंशियल सर्विसेज लिमिटेड को एक अलग यूनिट बनाने के लिए वोटिंग होगी।
अगले कुछ महीनों में बतौर CEO जियो से जुड़ सकते हैं हितेश सेठिया
रिलायंस इंडस्ट्रीज लिमिटेड ने पिछले साल नवंबर में केवी कामत को जियो फाइनेंशियल सर्विसेज का नॉन-एग्जीक्यूटिव चेयरमैन नियुक्त किया था। मीडिया रिपोर्टस की माने तो मैकलेरन स्ट्रैटेजिक वेंचर्स के बड़े अधिकारियों में शामिल हितेश सेठिया अगले कुछ महीनों में बतौर CEO जियो फाइनेंशियल सर्विसेज लिमिटेड से जुड़ सकते हैं।
पिछले साल मुकेश अंबानी ने किया था ऐलान
पिछले साल मुकेश अंबानी ने जियो फाइनेंशियल सर्विसेज को एक अलग यूनिट बनाने का ऐलान किया था। उन्होंने इस बात की घोषणा करते हुए कहा था कि जियो फाइनेंशियल लिमिटेड टेक्नोलॉजी बेस्ड बिजनेस होगा, जो देशभर में रिलायंस इंडस्ट्रीज की अवेलेबिलिटी का फायदा उठाकर फाइनेंशियल प्रोडक्ट्स की डिजिटल तरीके से पेशकश करेगा।
शेयर होल्डर्स को मिलेंगे जियो फाइनेंशियल के शेयर
मीडिया रिपोर्ट के अनुसार, रिलायंस इंडस्ट्रीज के सभी शेयर होल्डर्स को जियो फाइनेंशियल की शेयर मार्केट में लिस्टिंग के समय हर एक शेयर के बदले एक शेयर मिलेंगे।
कंज्यूमर और मर्चेंट लैंडिंग बिजनेस शुरू करने का प्लान
जियो फाइनेंशियल सर्विसेज का प्लान कंज्यूमर और मर्चेंट लैंडिंग बिजनेस शुरू करने का है। रिलायंस के फाइनेंशियल सर्विसेज बिजनेस में रिलायंस इंडस्ट्रियल इन्वेस्टमेंट्स एंड होल्डिंग्स लिमिटेड, रिलायंस पेमेंट सॉल्यूशंस लिमिटेड; जियो पेमेंट्स बैंक लिमिटेड; रिलांयस रिटेल फाइनेंस लिमिटेट; जियो इंफॉर्मेशन एग्रीगेटर सर्विसेज लिमिटेड; और रिलायंस रिटेल इंश्योरेंस ब्रोकिंग लिमिटेड का इन्वेस्टमेंट है।
पेटीएम और अन्य फिनटेक कंपनियों के लिए खतरा
ग्लोबल फाइनेंशियल सर्विसेज की दिग्गज कंपनी मैक्वेरी ने पिछले साल अपनी रिपोर्ट में रिलायंस के फाइनेंशियल सर्विसेज बिजनेस को मार्केट ग्रोथ के मामले में पेटीएम और अन्य फिनटेक कंपनियों के लिए एक बड़ा खतरा बताया था। जियो फाइनेंशियल सर्विसेज ज्यादातर फिनटेक से अलग होगी, क्योंकि इसके पास बड़ी मात्रा में डेटा तक पहुंच है। जियो, अलीबाबा, अमेजन, एपल जैसी फाइनेंशियल सर्विसेज ऑफर करने के लिए रियल टाइम में इस डेटा को प्रोसेस और एनालाइज कर सकती है।
पांचवीं बड़ी फाइनेंशियल सर्विसेज कंपनी बन सकती है जियो
अलग यूनिट बनने के बाद, जियो फाइनेंशियल सर्विसेज लगभग 1 ट्रिलियन रुपए की नेट वर्थ के साथ पांचवीं सबसे बड़ी फाइनेंशियल सर्विसेज कंपनी बन सकती है। रिलायंस इंडस्ट्रीज के पास पहले से ही एक एनबीएफसी लाइसेंस है, जिसका फायदा उसे कंज्यूमर या मर्चेंट लेंडिंग में मिल सकता है। मैक्वेरी के अनुसार, जियो फाइनेंशियल सर्विसेज मर्चेंट लेंडिंग और डिजिटल अनसिक्योर्ड लेंडिंग मार्केट्स में भी एटरेक्टिव रेट ऑफ कर सकती है।
RIL का चौथी तिमाही में 19% बढ़ा नेट प्रॉफिट
रिलायंस इंडस्ट्रीज लिमिटेड (RIL) ने 21 अप्रैल को Q4FY23 यानी चौथी तिमाही (जनवरी-मार्च) के रिजल्ट्स अनाउंस किए थे। Q4 में कंपनी का साल-दर-साल (YoY) नेट प्रॉफिट 19.10% बढ़कर 19,299 करोड़ रुपए रहा। यह कंपनी का अब तक का सबसे हाईएस्ट क्वार्टरली नेट प्रॉफिट है। वहीं, रिलायंस ग्रुप की टेलिकॉम कंपनी जियो (JIO) का नेट प्रॉफिट सालाना (YoY) आधार पर 13% बढ़कर 4,716 करोड़ रुपए रहा।
